CELEX: C2006/190/01
Language: da
Date: 2006-08-12 00:00:00
Title: Sag C-173/03: Domstolens dom (Store Afdeling) af 13. juni 2006 — Traghetti del Mediterraneo SpA i likvidation mod Den Italienske Republik (anmodning om præjudiciel afgørelse fra Tribunale di Genova (Italien)) (Medlemsstaternes ansvar uden for kontraktforhold — tab, der er forvoldt private på grund af tilsidesættelser af fællesskabsretten, som kan tilregnes en national ret i sidste instans — den nationale lovgivers begrænsning af statens ansvar til tilfælde, hvor dommere har handlet forsætligt eller groft uagtsomt — fuldstændig udelukkelse af ansvar for fortolkning af retsregler samt bedømmelse af faktum og beviser, der er foretaget som led i udøvelse af judiciel virksomhed)

12.8.2006   
            
            
               DA
            
            
               Den Europæiske Unions Tidende
            
            
               C 190/1
            
         Domstolens dom (Store Afdeling) af 13. juni 2006 — Traghetti del Mediterraneo SpA i likvidation mod Den Italienske Republik (anmodning om præjudiciel afgørelse fra Tribunale di Genova (Italien))
   (Sag C-173/03) (1)
   
   (Medlemsstaternes ansvar uden for kontraktforhold - tab, der er forvoldt private på grund af tilsidesættelser af fællesskabsretten, som kan tilregnes en national ret i sidste instans - den nationale lovgivers begrænsning af statens ansvar til tilfælde, hvor dommere har handlet forsætligt eller groft uagtsomt - fuldstændig udelukkelse af ansvar for fortolkning af retsregler samt bedømmelse af faktum og beviser, der er foretaget som led i udøvelse af judiciel virksomhed)
   (2006/C 190/01)
   Processprog: italiensk
   Den forelæggende ret
   Tribunale di Genova (Italien)
   Parter i hovedsagen
   
      Sagsøger: Traghetti del Mediterraneo SpA i likvidation
   
      Sagsøgt: Den Italienske Republik
   Sagens genstand
   Præjudiciel – Tribunale di Genova – ansvar uden for kontraktforhold for en medlemsstat over for dennes egne borgere for fejl, som medlemsstatens egne retsinstanser begår i forbindelse med anvendelsen af fællesskabsretten, herunder for, at en retsinstans, hvis afgørelser ikke kan appelleres, undlader at forelægge en sag præjudicielt for Domstolen i medfør af artikel 234 EF
   Konklusion
   Fællesskabsretten er til hinder for en national lovgivning, som generelt udelukker, at en medlemsstat kan ifalde ansvar for tab, der er forvoldt borgere på grund af en tilsidesættelse af fællesskabsretten, som kan tilregnes en domstol, som træffer afgørelse i sidste instans, med den begrundelse, at tilsidesættelsen skyldes den pågældende domstols fortolkning af retsregler eller dens bedømmelse af faktum og beviser.
   Fællesskabsretten er endvidere til hinder for en national lovgivning, som begrænser statens ansvar til tilfælde, hvor dommere har handlet forsætligt eller groft uagtsomt, såfremt en sådan begrænsning medfører, at den pågældende medlemsstats ansvar udelukkes i andre tilfælde, hvor der er begået en åbenbar tilsidesættelse af gældende ret, således som denne betingelse er præciseret i præmis 53-56 i dommen af 30. september 2003 i sag C-224/01, Köbler.
   
      (1)  EUT C 158 af 5.7.2003.